Datum: 28. 5. 2021

**ZADEVA: *Odgovori na vprašanja 3***

**ZVEZA: Aglomeracije 3 - gradnja**

Spoštovani,

posredujemo vam odgovore na vprašanja gospodarskih subjektov za javno naročilo »**ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 4 – DEL, 12, 13.2 – 13.3. DEL, 14.2. DEL, 15, 16, 17, 22, 26 2. DEL**«, ki smo jih prejeli preko Portala javnih naročil.

1. **VPRAŠANJE** (Datum prejema: 19.05.2021   08:32)**:**

Spoštovani,

v popisih del 16\_Koz\_CP imate predvideno obešanje tlačnega voda. Prosim za objavo detajla obešanja.

lep pozdrav

ODGOVOR:

Prilagamo splošni detajl načina obešanja kanalizacijskih cevi.

Natančnejši detajl bo izdelan v PZI fazi.

1. **VPRAŠANJE** (Datum prejema: 19.05.2021   08:33)**:**

Spoštovani,

v popisih del 16\_Koz imate predvideno obešanje kanalizacijskega voda DN250. Prosim za objavo detajla obešanja.

lep pozdrav

ODGOVOR:

Prilagamo splošni detajl načina obešanja kanalizacijskih cevi.

Natančnejši detajl bo izdelan v PZI fazi.

1. **VPRAŠANJE** (Datum prejema: 19.05.2021   08:34)**:**

Spoštovani,

v popisih del 16\_Koz imate predvideno obešanje kanalizacijskega voda DN300. Prosim za objavo detajla obešanja.

lep pozdrav

ODGOVOR:

Prilagamo splošni detajl načina obešanja kanalizacijskih cevi.

Natančnejši detajl bo izdelan v PZI fazi.

1. **VPRAŠANJE** (Datum prejema: 19.05.2021   08:36)**:**

Pozdravljeni,

v popisih del imate pod zavihkom 26\_Izanka - 358 - 274 predvideno obešanje vakuumskega cevovoda PE 100 - PN10 - SDR 17, premera d160 mm. Prosimo za objavo detajla obešanja

ODGOVOR:

Pri obešanju na most preko Ižice je tlačni vod  cevnega materiala PE 100 SDR 17 d225 mm, vakuumski vod pa PE 100 SDR17 d160 mm.

Prilagamo detajl obešanja.

1. **VPRAŠANJE** (Datum prejema: 19.05.2021   08:37)**:**

Pozdravljeni,

v popisih del imate pod zavihkom 26\_Izanka - 358 - 274 predvideno obešanje vakuumskega cevovoda PE 100 - PN10 - SDR 17, premera d2250 mm. Prosimo za objavo detajla obešanja. Ali gre za pravilno dimenzijo d=2250mm?

ODGOVOR:

Pri obešanju na most preko Ižice je tlačni vod  cevnega materiala PE 100 SDR 17 d225 mm, vakuumski vod pa PE 100 SDR17 d160 mm.

Prilagamo detajl obešanja.

1. **VPRAŠANJE** (Datum prejema: 19.05.2021   08:53)**:**

Pozdravljeni!

Prosimo za informacijo za postavko v črpališču Livada: Zasutje obstoječega dela črpališča s pripeljanim materialom 54 KPL

1. S kakšnim materialom je potrebno zasuti obstoječe črpališče?

2. Ali je enota mere KPL prava?

3. Prosimo za navedbo zasutja v m3

ODGOVOR:

V novi verziji objavljenega popisa del (Popisi\_3JN\_v2) je že bil izdelan popravek iz 54 kpl v 54 m3.

Uporabiti material iz izkopa, ki ima ustrezne karakteristike za zasipanje pod povoznimi površinami, če pa ta ne ustreza, se dobavi ustrezen kamnit material.

1. **VPRAŠANJE** (Datum prejema: 19.05.2021   09:51)**:**

Postavka v črpališči Livada: Zasip cevi v plasteh po 15cm ter komprimacija z Iahkimi komprimacijskimi sredstvi...191,52 m3

Vprašanje: s kakšnim materialom je predviden zasip?

ODGOVOR:

Uporabiti material iz izkopa, ki ima ustrezne karakteristike za zasipanje pod povoznimi površinami, če pa ta ne ustreza, se dobavi ustrezen kamnit material.

1. **VPRAŠANJE** (Datum prejema: 19.05.2021   12:00)**:**

Spoštovani!

prosimo za objavo tehničnih poročil za črpališče Livada in črpališče ILOVICA.

ODGOVOR:

Prilagamo opise za črpališče Ilovica in črpališče Livada.

1. **VPRAŠANJE** (Datum prejema: 20.05.2021   11:14)**:**

Ker je v primeru skupne ponudbe odgovornost partnerjev bistveno večja od odgovornosti podizvajalcev oz. drugih subjektov, saj so vsi posamezni partnerji v ponudbi neomejeno solidarno odgovorni naročniku, se zdi primerno, da tudi vsak posamezni partner z določeno višino povprečnega letnega prometa dokaže, da je sposoben prevzeti odgovornost, ki jo prevzema za izvedbo predmetnega javnega naročila.

Skladno s tem predlagamo naročniku naj v primeru skupne ponudbe s partnerji, poleg izpolnjevanja kumulativnega pogoja povprečnega letnega prometa v poslovnih letih 2017, 2018 in 2019 najmanj v višini 15.000.000,00 EUR, zahteva, da ima vsak partner v skupni ponudbi povprečni letni promet v poslovnih letih 2017, 2018 in 2019 najmanj v višini 5.000.000,00 EUR.

ODGOVOR:

Naročnik spreminja zahtevo glede predmetnega pogoja ekonomskega in finančnega položaja kot sledi:

»11.3.1. Povprečni letni promet ponudnika v poslovnih letih 2017, 2018 in 2019 oziroma če posluje manj kot tri (3) leta, v obdobju odkar posluje do konca leta 2019, mora biti najmanj v višini 15.000.000,00 EUR. V primeru ponudnika, ki v okviru ponudbe nastopa s partnerji, pa mora vsak partner izkazati, da je bil povprečni letni promet partnerja v poslovnih letih 2017, 2018, 2019 oz. če posluje manj kot tri (3) leta, v obdobju odkar posluje do konca leta 2019 najmanj v višini 1.500.000,00 EUR.

Pogoj lahko kumulativno izpolnjujejo samostojni ponudnik, partnerji v skupni ponudbi, podizvajalci in drugi subjekti.«

1. **VPRAŠANJE** (Datum prejema: 20.05.2021   11:18)**:**

Prosimo da naročnik v obrazcu št. 8 na strani 72 popravi zapisani pogoj "Skupna vrednost izgradnje javne gravitacijske odpadne kanalizacije, javne vakuumske kanalizacije in novogradnje ali rekonstrukcije državne ali lokalne ceste v EUR brez DDV:" tako, da bo enak zahtevi a) iz poglavja 11.4.3 (str 30), ki se glasi: "a) izgradnji vsaj enega (1) projekta po pravilih FIDIC (po Rdeči ali Rumeni knjigi), ki je obsegal vsaj javno gravitacijsko odpadno kanalizacijo, javno vakuumsko kanalizacijo in novogradnjo ali rekonstrukcijo državne ali lokalne ceste v skupni vrednosti vsaj 10.000.000,00 EUR brez DDV"

ODGOVOR:

Izdelan je popravek Obrazca 8: Referenčna potrdila vodje gradnje. »Skupna vrednost izgradnje javne gravitacijske odpadne kanalizacije, javne vakuumske kanalizacije in novogradnje ali rekonstrukcije državne ali lokalne ceste v EUR brez DDV« spremenjeno v: »Projekt je obsegal javno gravitacijsko odpadno kanalizacijo, javno vakuumsko kanalizacijo in novogradnjo ali rekonstrukcijo državne ali lokalne ceste (DA/NE)«.

1. **VPRAŠANJE** (Datum prejema: 21.05.2021   09:46)**:**

Spoštovani!   
prosimo za objavo detajla za postavko:

5308 - Nabava, dobava in vgradnja jeklene konzole za obešanje tlačnega cevovoda na premostitveni objek. Konzola L oblike dimenzije 0,55 m x 0,35 m, vključno z objemkami x. (1 kos)

ODGOVOR:

Prilagamo splošni detajl načina obešanja kanalizacijskih cevi.

Natančnejši detajl bo izdelan v PZI fazi.

1. **VPRAŠANJE** (Datum prejema: 21.05.2021   11:33)**:**

Pozdravljeni!   
Za postavko pri črpališču Livada : Zasutje obstoječega dela črpališča z pripeljanim materialom, nas zanima ali je enota mere KPL prava? Prosimo za podatek o količini potrebnega materiala za zasutje črpališča ter s kakršnim materialom je predvideno zasutje?

ODGOVOR:

V novi verziji objavljenega popisa del (Popisi\_3JN\_v2) je že bil izdelan popravek iz 54 kpl v 54 m3.

Uporabiti material iz izkopa, ki ima ustrezne karakteristike za zasipanje pod povoznimi površinami, če pa ta ne ustreza, se dobavi ustrezen kamnit material.

1. **VPRAŠANJE** (Datum prejema: 21.05.2021   14:10)**:**

Pozdravljeni,  
Prosimo naročnika, da spremeni referenčni pogoj v točki:  
11.4.1 Ponudnik je v obdobju od 01.01.2015, kvalitetno, strokovno in v skladu s pogodbenimi določili:  
a) izgradil po pravilih FIDIC (po Rdeči ali Rumeni knjigi) (v primeru gradnje novega objekta vključno s pridobljenim dovoljenjem za začetek uporabe objekta) vsaj:  
12 km javne kanalizacije premera enakega ali večjega od 250 mm, od tega vsaj 1 projekt, daljši od 2 km  
3 javna kanalizacijska črpališča za komunalno odpadno vodo  
1 vakuumsko postajo  
18 km javne vakuumske kanalizacije premera enakega ali večjega od 110 mm z vakuumskimi priključnimi jaški  
2 km tlačnih vodov  
javno kanalizacijo za odpadne vode, ki vključuje dobavo in vgradnjo armiranobetonskih pilotov dolžine vsaj 12 m  
in  
b) izgradil:  
državno ali lokalno cesto v dolžini vsaj 10 km.  
da pogoj 11.4.1, a), alineja 6:  
javno kanalizacijo za odpadne vode, ki vključuje dobavo in vgradnjo armiranobetonskih pilotov dolžine vsaj 12 m  
ponudnik izpolni z referenčnim projektom, ki ni bil izgrajen po pravilih FIDIC.  
Zahvaljujemo se za odgovor

ODGOVOR:

Naročnik ne bo spreminjal zahteve glede referenčnega pogoja.

1. **VPRAŠANJE** (Datum prejema: 24.05.2021   13:57)**:**

Spoštovani!   
V razpisni dokumentaciji, poglavje 05\_poglavje\_5\_gradnje\_mol\_3 frafika.pdf je pod točko 5.2 Seznam dokumentacije na vpogled pri naročniku navedeno: »Dokumentacija je na voljo na vpogled po predhodni najavi na naslovu: JAVNO PODJETJE VODOVOD KANALIZACIJA SNAGA d.o.o. Vodovodna cesta 90, 1000 Ljubljana Odgovorna oseba: Dominik Dežman Številka telefona: 01/580 81 00, 01/580 83 31.«   
Glede na to da, si do danes 24.5.2021 projektne dokumentacije še vedno ni mogoče ogledati, ker je na navedenem naslovu nimajo, vas prosimo, da objavite, kdaj bo ogled te dokumentacije resnično možen, ter zaradi tega tudi ustrezno podaljšate rok za oddajo ponudb predlagamo podaljšanje za najmanj 14 dni, saj si moramo ponudniki projektno dokumentacijo ogledati pred oddajo ponudbe.

ODGOVOR:

Dokumentacija je na voljo na e-vpogled po predhodni najavi na naslovu:

JAVNO PODJETJE VODOVOD KANALIZACIJA SNAGA d.o.o., Vodovodna cesta 90, 1000 Ljubljana

Odgovorna oseba: Dominik Dežman

Številka telefona: 01/580 81 00, 01/580 83 31

Naročnik je že podaljšal rok za oddajo ponudb.

1. **VPRAŠANJE** (Datum prejema: 24.05.2021   15:16)**:**

Spoštovani!   
Za spodnje postavke bi za sestavko ponudbe potrebovali več podatkov:   
1. 5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli. Vključena so vsa zemeljska dela in zaščita vstopne in izstopne gradbene jame. Manjka PREMER cevi / DOLŽINA podvrtavanja   
2. 5202 - Izvedba preboja/podboja vključno z montažo in dobavo kovinske zaščitve cevi DN 400, prevozom in premikom garniture z vsemi potrebni deli. Vstavljanje kanalizacijske cevi DN 250 v zaščitno cev z vsemi potrebnimi deli. Vključena so vsa zemeljska dela in zaščita vstopne in izstopne gradbene jame. Manjka DOLŽINA podboja   
3. 5203 - Izvedba preboja/podboja vključno z montažo in dobavo kovinske zaščitve cevi DN 400, prevozom in premikom garniture z vsemi potrebni deli. Vstavljanje kanalizacijske cevi DN 250 v zaščitno cev z vsemi potrebnimi deli. Vključena so vsa zemeljska dela in zaščita vstopne in izstopne gradbene jame. Manjka DOLŽINA podboja   
4. 5207 - Izvedba podbijanja obstoječe škarpe za izdelavo odcepov za hišne priključke. Vključena so vsa zemeljska dela in zaščita vstopne in izstopne gradbene jame. Manjka PREMER cevi / DOLŽINA podbijanja   
5. 5206 - Izvedba preboja/podboja vključno z montažo in dobavo kovinske zaščitve cevi DN 250, prevozom in premikom garniture z vsemi potrebni deli. Vstavljanje kanalizacijske cevi DN 160 v zaščitno cev z vsemi potrebnimi deli. Vključena so vsa zemeljska dela. Za izvedbo odcepov za hišne priključke pod državno cesto. Manjka DOLŽINA podboja

ODGOVOR:

1) Podboj na območju 22 Gameljne znaša 35 m, kanal DN250/zašč. cev 350

Podboja na območju 16 Kozarje:

* Kanal K6: 60m, kanal DN250/zašč. cev 350
* Kanal K7 vzhod: 43m+46m, kanal DN600/zašč. cev 700
* Kanal K7 zahod: 71m, kanal DN500/zašč. cev 600

2) Galjevica 15.1, Vzhodni del   
Kanal K1.5, Jurčkova cesta, odcep

441-5202: v dolžini 25 m

3) Galjevica 15.2, Zahodni  del   
Kanal K2.5, Jalnova ulica

423-5203: v dolžini 35 m

4) Podbijanje pod obstoječimi škarpami za izvedbo odcepov za hišne priključke do dolžine 5m za dimenzijo cevi DN 160 mm.

5) Dolžina podbojev: po 10 m na podboj.

1. **VPRAŠANJE** (Datum prejema: 25.05.2021   07:25)**:**

Spoštovani ;  
v spremenjenih popisih (Popisi 3Jn v2) za izbor črpalk črpališče Livada je sprememba tipa črpalke Flygt (alineja CP 12 5.1 v popisu), vendar spremenjeni tip ne ustreza zahtevam da črpalka skupaj z nadzorno enoto in vmesnikom omogoča in ima naslednje funkcije , ki so zahtevane v tej alineji (omenjeni opis ustreza sistemu Concertor - spremenjeni tip črpalk ni Concertor).  
Te zahteve bi se lahko eventuelno dosegle le z sistemom Xylem Flygt tip SmartRun vendar ta sprememba občutno spremeni na drugi strani del projekta na elektro področju (krmilno zaščitna avtomatika).  
Prosimo za točen odgovor ali naročnik še vedno zahteva izpolnitev zahtev funkcij delovanja (Concertor XPC) potopnih črpalk in kakšno nadzorno enoto in vmesnik je potrebno vključiti za doseganje zahtev teh funkcij delovanja ?  
Lep pozdrav !

ODGOVOR:

Črpalke naj se izvedejo z sistemom Xylem Flygt tip SmartRun.

V vsakem primeru pa naročnik poudarja, da za vsa določila dokumentacije v zvezi z oddajo javnega naročila velja, da je kakršna koli navedba določene izdelave ali izvora ali določenega postopka, značilnega za proizvode ali storitve določenega gospodarskega subjekta, ali blagovne znamke, patenta, tipa ali določenega porekla ali proizvodnje, namenjena zgolj natančnemu in razumljivemu opisu predmeta naročila in za te navedbe velja, da lahko gospodarski subjekti ponudijo enakovredno.

Lep pozdrav!

**JAVNI HOLDING Ljubljana, d.o.o.**

Sektor za javna naročila